“Hi ha només un fil que separa la normalitat de la bogeria i, amb l’art, això encara es fa més evident – Maresme Continuum\n“Hi ha només un fil que separa la normalitat de la bogeria i, amb l’art, això encara es fa més evident\nCarla2020-09-29T10:48:19+00:0028 de novembre del 2016|\nAprofitem la Jornada d’Art, Creació i Salut Mental que Maresme Continuum va organitzar el passat dijous 24 de novembre a Premià de Mar per parlar amb els màxims responsables de les dues entitats que conformen aquesta recent associació comarcal. Jaume Clupés, director del Centre de Formació i Prevenció i Valentí Agustí, president de la Comunitat Terapèutica del Maresme ens rebel·len les motivacions que els han portat a organitzar aquesta jornada i la seva visió sobre la relació de l’art amb la salut mental.\nComencem preguntant-li a Valentí Agustí de la CTM sobre la temàtica d’aquesta jornada i perquè han vinculat els conceptes de l’art amb la salut mental. Ens respon que per ell “les nostres entitats sempre han tingut un lligam amb l’art i la cultura. És molt important que la pressió de la psicofarmacologia, els hospitals i els tractaments convencionals no ens facin oblidar aquest aspecte en el tractament dels pacients que atenem. Hem d’insistir més en l’aspecte cultural que té el malestar, perquè molts cops parlem de malestar i no malaltia. El 50% dels pacients que atenem no tenen un trastorn diagnosticat sinó que simplement no es troben bé.”\nJaume Clupés, director del CFP, també opina en la mateixa línia que el seu company. Es reafirma en la idea de que “l’art és un vincle perfecte per acostar als pacients a la societat. Parlar de salut mental o bogeria socialment sembla com un perill que hem d’allunyar del nostre entorn, en canvi l’art és una cosa que rebem, que ens emociona. Que és integrador”.\nValentí Agustí segueix explicant-nos que “hi ha només un fil que separa la normalitat de la bogeria, i en el camp de l’art tot això encara es fa més evident. La gent s’ha d’acostumar a pensar que tots estem una mica bojos i rebutjar l’estigma. Que el tractament d’aquests pacients signifiqui el seu tancament social és una cosa que hauríem de començar a canviar.”\nClupés també reivindica la jornada com un espai on poder mostrar els avenços que s’han aconseguit en aquest camp, ja que segons ell “molta gent té a dins coses per aportar o fer, fins i tot en aquest camp de la bogeria, sense tenir aquesta situació. Només cal un espai on se li permeti mostrar això que tenim tots a dins. Des de la nostra funció sanitària, social i terapèutica que ja estem acostumats a tractar, podem obrir espais nous per a la participació d’altres col·lectius: gent gran, infància, joves. Persones que han de mostrar coses però no tenen espai per fer-ho.”\nEn quant als motius de seguir apostant per la pràctica artística entre els seus usuaris, Jaume Clupés interpreta que “l’objectiu és poder ampliar les nostres accions amb quelcom que es pugui convertir en una pràctica normalitzada, en un ensenyament a tots els col·lectius socials. Estem actualment en un procés d’aconseguir nous espais, nous projectes. Convertir la lluita contra l’estigma en un procés participatiu de tothom, amb l’art de fons.”\nContinuem parlant amb ells sobre la jornada d’Art, Creació i Salut Mental i volem saber la seva valoració de la trobada. Per Valentí Agustí és una manera de “trobar-nos les quatre entitats en una estructura comuna com és Maresme Continuum. Un dia també convé que parem amb la nostra feina diària i gaudim de veure altres coses i conversar entre nosaltres.” Agustí ens vol fer entendre que “per Maresme Continuum és un pas endavant. És una associació molt nova, sense finançament exterior de l’administració. Necessita aquests actes per a consolidar-se.”\nJaume Clupés també ens parla amb els mateixos termes quan ens explica que “tenim l’objectiu de poder donar a conèixer la multitud de recursos que hi ha al nostre territori. Hi ha molta gent que actualment està treballant des del camp de la medicina fins al voluntariat i tots estan inclosos dins el tractament de les persones amb problemes de salut mental”.\nFinalment Valentí Agustí reflexiona sobre “el compliment de la funció social de les nostres associacions. No només és això, sinó que hauríem de crear tendències. Tal com passa amb els artistes i el món de l’art, hauríem de tenir aquest objectiu en el qual els símptomes d’una malaltia ja no són importants, sinó com tu expresses i pateixes aquesta situació.”


El TecnoCampus arrenca el curs amb gairebé 3000 estudiants a les seves aules | Mataró Ràdio\nDm, 06/10/2015 - 10:42\nLes universitats del TecnoCampus aconsegueixen superar el número d’inscripcions de curs passat i arribar als pràcticament 3.000 alumnes. Pel que fa a la matrícula de nou accés, entre la matrícula de juny i de setembre uns 850 nois i noies accediran als primers cursos de grau. Una dada significativa és que si fins ara només el grau d’infermeria requeria nota de tall per accedir, ja són 7 les titulacions amb nota de tall, donada la demanda creixent. Com a novetat, el Tecnocampus incorpora aquest curs que ara comença un grau impartit íntegrament en anglès (Business and Innovation Management) i la doble titulació de Ciències de l’Activitat Física i de l’Esport i Fisioteràpia. El president de TecnoCampus, Miquel Rey, valora positivament aquest creixement i considera que reflecteix la qualitat que ofereixen les universitats del Tecnocampus.\nCal destacar que si ens fixem en la procedència geogràfica dels estudiants, veiem com més d’un 50% són de fora del Maresme. Miquel Reu explica que una tercera part dels alumnes són de Mataró, un altre terç del Maresme i la resta de fora de la comarca, especialment del Barcelonès. Ja comencen a inscriure’s a les universitats de Mataró alumnes de més enllà. Un fet que pel president del Tecnocampus indica que les universitats no només són atractives per raons de proximitats per als alumnes del territori, sinó que l’oferta és capaç d’interessar a universitaris de tot el país.\nSegons explica Miquel Rey, 10.000 metres quadrats que fins al moment oferia el Tecnocampus s’han tornat insuficients per a 3.000 alumnes. Per això aquest estiu s’han executat diverses obres per poder mantenir i garantir la qualitat de les instal•lacions universitàries. Uns treballs amb els que s’ha habilitat sis noves aules i dues sales per a seminaris o reunions en la zona de l’edifici universitari on hi ha Eurecat Mataró (l’antiga Cetemmsa), que ha cedit l’espai. També s’ha creat un nou espai denominat Punt d’Informació i Atenció a l’Estudiant i s’ha adequat la sala polivalent per impartir-hi el nou doble grau en Fisioteràpia i Ciències de l’Activitat Física i l’Esport.\nLes obres per ampliar la zona universitària del Tecnocampus han requerit una inversió de 68.000 euros. D’altra banda, el TecnoCampus celebrarà el proper 21 d’octubre l’acte d’obertura oficial del curs a un quart d’1 del migdia. Un acte en el que l’economista Miquel Puig pronunciarà la lliçó inaugural.\neducació, TecnoCampus, Universitat, Ciències de l'Activitat Física i l'Esport, Business and innovation management


© Trufes de xocolata\nSeguim amb un juliol molt atípic, a part de les temperatures que segueixen la corba ascendent dels darrers anys, tenim la maleïda progressió estadística de contagis d’aquest malaguanyat virus de nom majestàtic. Un Segrià confinat i amb brots de contagis arreu del territori. És temps per intentar fer la vida més casolana possible per evitar que la cadena de contactes ens exposi a aquesta cadena genètica que ha causat estralls a tot el món.\nFa uns dies pensant de què us parlaria, vaig fer trufes. Senyores trufes de xocolata al 72% de cacau. I nata al 35%.Us imagineu com vaig arribar a gaudir? No sé si sabeu la història de com van sorgir aquestes petites dolçaines que podrien considerar-se certament un bombó, o quelcom que delita els xocolaters. I com en molta de la història occidental de la cuina, fou un francès, Monsieur Louis Dufour. Aquest mestre pastisser de Chambéry, la capital de la històrica Saboia que va donar nom a la dinastia monàrquica d’Itàlia, situada als prealps del nord de l’estat francès, es va quedar sense mercaderies al seu taller de pastisseria. Sense saber què fer i amb les expectatives que els seus clients farien cap a buscar els reputats dolços, va improvisar amb la crema que li quedava. Hi va posar cacau i una mica de vainilla. Ho va deixar refredar, i en va fer boles ràpidament perquè en breu obria. Les va cobrir de cacau en pols, i quedaren una espècie de mandonguilles irregulars en la forma.\nPer l’aspecte, els clients o el mateix Dufour les van anomenar trufes, com els famosíssims i majestàtics fongs de la regió del Perigord. El seu intens color fosc, la irregularitat de la forma i l’exquisidesa del sabor amarg de la xocolata el varen convertir en un autèntic èxit pel qual els habitants de la vila i voltants anaven a recollir aquestes petites boles de plaer gastronòmic.\nA Catalunya, les trufes de xocolata se solen servir congelades, tot i que realment la textura de la trufa ha de ser ferma a la mossegada i cremosa al paladar, sense que suposi un risc per a la nostra dentadura. També aquestes postres ho han sigut de “tota la vida” a restaurants i bars. Qui de vosaltres no heu menjat unes les trufes amb nata? Copes de Duralex farcides del greix de la llet amb 3 o 4 trufes glaçades que feien les delícies dels més farts. Avui dia, les trufes són considerades el colofó final per un bon àpat i se solen demanar per unitats per acabar el cafè o el licor amb una bona mossegada de xocolata. Avui dia també se’n fan de molts sabors. Dins de les trufes en podem trobar de xocolata blanca, amb llet, cafè, te, te matxa, espècies, licors, fruites. L’ingredient és la xocolata, i sempre irregulars o perfectes, són petites boles que deliten els més llaminers amb petites mossegades que ens omplen el paladar de sabors amargs, torrats i que ens tranquil·litzen. Ara ja sabreu que gràcies a Monsieur Dufour, podem sentir el plaer culpable de caure en la temptació xocolatera.


Moviment veïnal debat propostes pel nou Pla de Mobilitat urbana - Created by Redacció malarrassa - In category: Moviments socials, Política / Societat - Tagged with: Ègara Fòrum Mobilitat, FAVT, mobilitat, Terrassa - malarrassa - El periòdic independent i gratuït de Terrassa\nYou are here: Home / Moviments socials / Política / Societat / Moviment veïnal debat propostes pel nou Pla de Mobilitat urbana\nL’acte organitzat conjuntament per la FAVT i Ègara Fòrum Mobilitat va comptar amb un bon nombre d’assistents, destacant la presencia femenina i de joves, per sobre de lo habitual en actes de mobilitat.\nInforma la plataforma veïnal en un comunicat fet públic el divendres 24 d’octubre, que l’acte va començar en la intervenció del professor Sr. Jordi Orta que va presentar una ponència sobre Mobilitat general en que destacà que “s’ha d’aconseguir l’equilibri entre els desplaçaments en transports públics i vehicles privats”. Després van ser presentats els 10 objectius (veure més endavant) que per a l’any de 2020 planteja Ègara Fòrum Mobilitat a càrrec del seu portaveu i membre també de BiTer, el Sr. Haritz Ferrando.\nAl seu temps, la FAVT va presentar les 11 Propostes elaborades per al nou Pla de Mobilitat de la ciutat. Va ser el seu coordinador de Mobilitat, Ramón Clariana el responsable:\nA- Implantar en cada barri eixos només per a vianants.\nB- Fer accions per l’acompliment de la llei d’Accessibilitat universal\nC- Transformar Terrassa en ‘zona 30’, excepte vies a definir\nD- Bonificar l’us de motos elèctriques i cotxes no contaminants\nE- Creació d’aparcaments segurs per a bicis i obligatoris per a motos\nF- Valorar funcionament de Zones Blaves cada dos anys\nG- Fer complir regulació horària en zones de Càrrega i Descàrrega\nH- Crear un accés per vianants a l’Hospital de Terrassa des de Torresana\nI- Modificar línies Busos perquè siguin menys centralitzades.\nJ- Procés Participatiu en la propera revisió de línies busos.\nK- Consultar a la ciutadania en els temes rellevants de mobilitat.\nEs va entregar a tots els assistentes un Full amb aquestes 11 propostes per a que les puntuïn i exposin totes les proposta que sorgissin.\nL’acte es va tancar en un torn de Preguntes i Respostes entre els assistents i els membres de la Taula que va generar un debat molt ric en mes de 30 intervencions entre tots. Podeu veure les més significatives en entrades penjades en aquest mateix facebook de la FAVT.\nL’Ègara Fòrum Mobilitat (EFM) som un espai de debat permanent per assolir una mobilitat sostenible i segura que sigui beneficiosa per a la majoria de ciutadans i ciutadanes de Terrassa.\nEls 10 objectius de l’ÈFM per al 2020\nRestricció de l’accés de vehicles motoritzats de combustió al barri del centre.\nFi de la tolerància d’aparcament incívic al voltant dels centres escolar.\nServei parcial de llançadora entre Les Fonts i Can Roca a la nova línia de FGC.\nAparcaments segurs per a bicicletes a tota la ciutat.\nEixos de vianants que connectin tots els barris.\nAplicació dels ingressos per multes a campanyes de mobilitat sostenible.\nPoder sentir els ocells des de qualsevol carrer de Terrassa.\nConversió de Terrassa en una ciutat “30 km/h”.\nProhibició de la circulació de ciclomotors de combustió a tota la ciutat.\nAplicació de la Llei Universal d’Accessibilitat.\n25 Octubre 2014 - 0:06\nOn són les propostes de SI Terrassa?


La Paeria repinta la senyalització horitzontal de tot el Passeig de Ronda — Regidories d’Urbanisme, Mobilitat, Vialitat, Trànsit i Horta i d’Habitatge i Transició Ecològica – La Paeria – Ajuntament de Lleida\nEt trobes a:Inici/Urbanisme i Planejament/Notícies/La Paeria repinta la senyalització horitzontal de tot el Passeig de Ronda\nLa Paeria repinta la senyalització horitzontal de tot el Passeig de Ronda\nData publicació: Divendres 09, juliol del 2021\nLa Regidoria de Mobilitat, Vialitat, Trànsit i Serveis Urbans està duent a terme la millora de la senyalització horitzontal al Passeig de Ronda. Concretament, s’estan repintant les marques viàries de separació dels carrils, encreuaments i passos de vianants en el tram que va des del carrer Cos-Gayon fins a la plaça Europa.\nLes tasques, que es duen a terme en horari nocturn, es van iniciar la setmana passada i està previst que concloguin dilluns o dimarts vinent. L’actuació compta amb un pressupost aproximat d’uns 8.000 euros i forma part del pla de manteniment i millora de la senyalització vertical i horitzontal de Lleida, que cada any reserva una part del pressupost a actuacions de conservació com el repintat de carrers.\nEl regidor de Mobilitat, Joan Ramon Castro, ha destacat la importància d’aquestes actuacions de manteniment per tal de millorar la seguretat viària. Aquest tipus de tasques es programen a l’estiu per minimitzar les afectacions al trànsit, aprofitant la disminució de la intensitat de la circulació de vehicles en aquestes dates, i també perquè les condicions climatològiques resulten més adequades perquè la pintura quedi ben fixada.\nCategories: mobilitat, Passeig de Ronda, senyalització horitzontal, 2021